Ehkki muuseumid kiitlevad miljonite külastajatega, kellest igaüks jätab ukse taha vähemalt viis dollarit, pole sellest piisanud, et ajalugu ajahamba puremise eest kaitsta. Gettysburgis on nii rohkelt kodusõja esemeid, et raha nende säilitamiseks tikub nappima. Üle-eelmisel kevadel lekkis arhiivi katus ning mitmed ürikud said läbimärjaks. Paljud  paberid, mis on vihma käest pääsenud, on viletsate hoiutingimuste tõttu koltunud või tuhmunud või kipuvad sootuks laiali pudenema. Lahingulipud ja -vormid, mõõgad ja tulirelvad, mille koguväärtust on hinnatud 25 miljonile dollarile, lebavad vanas katakombis ning räbalduvad, hallitavad ja roostetavad. Tõsi, ega kuulus Gettysburgi ringmaalgi värvide kirkusega enam hiilga. Ja kahureidki rüüstab rooste ning monumente vintsutab vihm.